Knorringbreen

Knorringbreen er en 2 km lang og 3 km² stor isbre på Spitsbergen, Svalbard, mellom Adventdalen og Isfjorden i det nordlige Nordenskiöld Land. Isbreen ligger ved Telgefjellet (921 m), Knorringfjellet (948 m) og Wimanfjellet (912 m) i fjellmassivet nordøst for Longyearbyen. Knorringbreen fører foran seg drøyt 500 meter med morenemasser ned mot Hanaskogelva som munner rett ut i Adventfjorden litt vest for Revneset. En sidebre i nord går ned mot øvre Wimandalen.

Knorringbreen har sitt navn etter den svenske offiseren og polarforskeren Otto Wilhelm von Knorring (1863–1933).

Referanser 

Breer på Spitsbergen
Nordenskiöld Land